stanford-oval/wikipedia huggingface dataset:
טירת היפהפייה הנרדמת
הערות שוליים

↑  סודות דיסנילנד
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
| סמלי הפארקים ואתרי הנופש של חברת וולט דיסני |
| --- | --- | --- |
| אתר הנופש דיסנילנד | טירת היפהפייה הנרדמת  • ההרפתקה הקליפורנית של דיסני - פסגת גריזלי |  |
| אתר הנופש דיסניוורלד | טירת סינדרלה • אפקוט - ספינת החלל כדור הארץ • אולפני הוליווד של דיסני - כובע הקוסם • ממלכת החיות של דיסני - עץ החיים |  |
| אתר הנופש טוקיו דיסני | דיסנילנד - טירת סינדרלה • דיסניסי - הר פרומתאוס |  |
| אתר הנופש דיסנילנד פריז | דיסנילנד - טירת היפהפייה הנרדמת • אולפני וולט דיסני - מגדל אירפול |  |
| אתר הנופש דיסנילנד הונג קונג | דיסנילנד הונג קונג - טירת היפהפייה הנרדמת |  |
י"א בניסן

י"א בניסן הוא היום האחד עשר בחודש השביעי 
בשנה העברית, למניין החודשים מתשרי, והיום האחד עשר בחודש הראשון 
למניין החודשים מניסן. י"א בניסן לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה.
פרשת בר המצוה של ילד שנולד י"א בניסן היא בחלק מהשנים הפשוטות פרשת צו, בשנים פשוטות מקביעות (הכז, גכה, בשה) פרשת בר המצוה תהיה חול המועד פסח. בשנים מעוברות, פרשת בר המצווה, בשנים מקביעות (בחה, בשז, גכז, זשה) היא חול המועד פסח, בשנים מקביעות (זחג) פרשת בר המצוה תהיה פרשת מצורע, בשנים מקביעות (החא והשג) פרשת בר המצווה תהיה פרשת אחרי מות
חגים ומועדים

קורבן פגעיאל בן עכרן נשיא שבט אשר
אירועים היסטוריים

ה'תקנ"ט – מסע נפוליון בארץ ישראל: קרב תבור מסתיים בניצחונו נפוליאון על העות'מאנים
ה'תר"ן – נטבע המונח "ציונות" על ידי הוגה הדעות הציוני נתן בירנבוים
ה'תרצ"ג – פרסום החוק האנטי-יהודי הראשון בגרמניה הנאצית – הגבלת שיעור הסטודנטים היהודים במוסדות השכלה גבוהה (נומרוס קלאוזוס) וסילוק היהודים משירות המדינה
ה'תשמ"ד – בפעולת חילוץ של אוטובוס קו 300 שנחטף יום קודם, נהרגת אחת החטופות ושניים מהחוטפים. שני מחבלים אחרים שהוצאו חיים מהאוטובוס, מוצאים להורג על ידי אנשי השב"כ
ה'תשע"ה – השבעת הכנסת העשרים
נולדו

ה'תרכ"ה – רבי אלימלך לאווי (הראשון) מחסידות טאש (נפטר בה'תש"ג)
ה'תרס"ב – הרבי מנחם מנדל שניאורסון, האדמו"ר השביעי מחב"ד – לובביץ' (נפטר בה'תשנ"ד)
ה'תרפ"ד – הרב שלמה מיידנצ'יק, יו"ר אגודת חסידי חב"ד בישראל יו"ר ועד כפר חב"ד.
ה'תש"ד – יהודית נאות, חברת הכנסת ושרה בממשלת ישראל (נפטרה בה'תשס"ה)
ה'תש"ז – ציפי שביט, שחקנית וזמרת ישראלית
ה'תשט"ו – אורי גבריאל, שחקן קולנוע ותיאטרון ישראלי
ה'תש"ך – דוד ביטן, חבר הכנסת מטעם מפלגת הליכוד
ה'תשכ"ח – איתמר שמעוני, ראש עיריית אשקלון
ה'תשל"ה – עדי אשכנזי, שחקנית וקומיקאית ישראלית
ה'תש"ם – מיקי זוהר, חבר הכנסת ופוליטיקאי ישראלי
ה'תשמ"ו – תום אבני, שחקן ומדבב ישראלי
נפטרו

ה'ש"ץ – ר' ישעיה הלוי הורוביץ, השל"ה הקדוש
ה'תקצ"ט – רבי שלמה זלמן ליפשיץ, הרב הראשי הראשון של ורשה, מחבר שו"ת 'חמדת שלמה'. (נולד בה'תקכ"ה)
ה'תרצ"ב – פטריק גדס, ביולוג ואדריכל סקוטי, תכנן את רחובות העיר תל אביב בראשית דרכה (נולד בה'תרט"ו)
ה'תשי"ז – יואל מסטבוים, סופר ישראלי מתל אביב
י' בניסן – י"ב בניסן
ניסן
המקום בו התחולל הקרב מול הר תבור
טופאן הרירוד

| --- | --- |

 מידע כללי
 תאריך ייסוד:  אוגוסט 2012 
 אצטדיון:  Afghanistan Football Federation Stadium
 ליגה:  ליגת העל האפגנית
 אתר רשמי
 
טופאן הרירוד (בפרסית/פאשטו: طوفان هریرود) או סערת הרירוד היא קבוצת כדורגל אפגנית, המשחקת בליגת העל האפגנית. היא הוקמה באוגוסט 2012, עם הקמתה של ליגת העל האפגנית ושחקניה נבחרו באמצעות מופע ליהוקים בשם מיידאן-י סבז (המגרש הירוק).
המועדון, שבסיסו בעיר הראת, מייצג את המחוזות הראת, פרא, ע'ור ובדע'ס באזור המערבי של אפגניסטן.
טופאן הרירוד זכתה באליפות העונה הראשונה בליגת העל אחרי שניצחה את סימורג אלבורז 1–2, בגמר ליגת העל האפגנית ב-2012 והשיגה את תואר האליפות השני והשלישי שלה נגד שאהין אסמיה בגמר ליגת העל האפגנית של 2018 וגמר הפרמייר ליג האפגני של 2019 בניצחון 0–1 בתוספת הזמן.
תארים

זכייה: 2012, 2018, 2019
הערות שוליים

↑  "Toofan Harirod". afghanpremierleague.com. 1 באוגוסט 2016. נבדק ב-13 בדצמבר 2017. {{cite web}}:  (עזרה)
יארה

| --- | --- |
דגל יארהדגל יארה

 מדינה:  קובה קובה
 מחוז:  גרנמה (Granma)
 תאריך ייסוד:  1912 
 שטח:  47.95 קמ"ר
 גובה:  30 מטרים
 אוכלוסייה:  ‏
  ‑ בעיירה:  59,415 (2004)
  ‑ צפיפות:  103.2 נפש לקמ"ר (2004)
 קואורדינטות:  20°16′36″N 76°56′49″W﻿ / ﻿20.276666666667°N 76.946944444444°W﻿ / 20.276666666667; -76.946944444444 
 אזור זמן:  UTC -5
  מפת מיקום  מפה מפורטת   (למפת קובה מוגדלת) הוואנה סנטיאגו קמגואיי אולגין סנטה קלרה גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקויארה(למפת קובה רגילה) הוואנה סנטיאגו קמגואיי אולגין סנטה קלרה גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקויארה  he tabBackground:;tabBorder:#aaa;defaultTab:0;
 
יארה היא עיירה במחוז גרנמה בקובה בקרבת מפרץ גואקנאיאבו (Guacanayabo), באמצע הדרך בין הערים מנסניו וביאמו. משמעות השם יארה היא "מקום" בשפת הטאינו.
בעיירה הכריז קרלוס מנואל דה סספדס על עצמאות קובה ב-10 באפריל 1868, הכרזה המכונה "קריאת יארה" (El Grito de Yara). הכרזה זו פתחה את מלחמת עשר השנים בין ספרד למתקוממים בקובה.
מנהיג הטאינו אטואי נשרף על המוקד ביארה על ידי הספרדים ב-1521, לאחר כישלונו של מרד שהוביל נגדם. הוא מכונה לעיתים "הגיבור הלאומי הקובני הראשון".
טופאמארוס

| --- | --- |
 
 מדינה:  אורוגוואי 
 תקופת הפעילות:  1961–1972 (כ־11 שנים) 
 
טופמארוס (בספרדית: Movimiento de Liberación Nacional [תנועת השחרור הלאומית]; נודע בראשי התיבות MLN) היה ארגון גרילה אורבני קומוניסטי באורוגוואי בשנות ה-60 ובשנות ה-70 של המאה ה-20. לאחר ההפיכה הצבאית באורוגוואי ב-1973 (אנ'), והקמת הדיקטטורה של החונטה הצבאית במדינה (אנ'), נהרגו כ-300 מחברי הארגון במאבק נגד השלטון הצבאי, וכ - 3000 נאסרו ועברו עינויים.
רקע לעליית הארגון ומטרותיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במהלך רוב המחצית הראשונה של המאה העשרים, אורוגוואי הייתה אחת המדינות המשגשגות מבחינה כלכלית בדרום אמריקה. חלק מהמנהיגים הפוליטיים שלה, למשל הנשיא חוסה בטלה אי אורדונייז (אנ'), כוננו בה מערכת רווחה חברתית מסועפת. במהלך מלחמת העולם הראשונה והשנייה עשתה כלכלת אורוגוואי הון מיצוא מוצרים חקלאיים והמדינה כונתה "שווייץ של דרום אמריקה".
בסוף שנות החמישים ובשנות השישים סבלו תושבי אורוגוואי מירידה ברמת חייהם, בין היתר בגלל ירידה בביקוש העולמי ובמחיר של מוצרי החקלאיות שמקורם באורוגוואי. על רקע זה הופחתו המשכורות של הפועלים ושירותי הרווחה, וגברה התסיסה ואי היציבות החברתית, כמו ההתנגדות למשטר.
ארגון הטופאמארוס הוקם על ידי ראול סנדיק(אנ'), וחבריו הראשונים באו מארגון תמיכה בחקלאים (Movimiento de Apoyo al Campesino), חברי ארגוני עובדים שהוקמו על ידי סנדיק באזורים כפריים מוכי עוני, ותאי שמאל רדיקלי של המפלגה הסוציליסטית האורוגוואית (אנ'). ברקע הקמת הארגון היו גם עימותים אלימים בין ארגוני ימין לשמאל. הארגון משך אל בין שורותיו חברי ארגוני עובדים, עניים כפריים, כמו גם סטודנטים צעירים.
שמו של הארגון בא מטופאק אמארו השני, מנהיג אינדיאני שהוביל בשנת 1780 מרד אינדיאני בספרדים כובשי פרו.
מקור השראה ראשוני לארגון הייתה המהפכה הקובאנית. בתחילה האידאולוגיה של הארגון הייתה לא להתחבר לכוחות פוליטיים כלשהם, אך בהמשך נוצרה עשיה פוליטית ואף שיתוף פעולה עם כוחות ליברליים שלא באו בהכרח מהשמאל.
פעולות הארגון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הארגון החל את פעולותיו בתחילת שנות השישים בשוד של בנקים וחנויות למכירת כלי נשק, כדי לחלק לעניים את המזון ואת הכסף שנלקח. ססמתו היתה: "מילים מפרידות בינינו, העשיה מאחדת".
תחילה נמנע הארגון מפעולות שיובילו להרג. אולם ביוני 1968 הנשיא חורחה פאצ'קו(אנ') כפה על המדינה מצב חירום וביטל את כל אמצעי ההגנה החוקתיים לאזרח. הממשל בהנהגתו הכניס למאסר מתנגדים פוליטיים, השתמש בעינויים בחקירתם, ודיכא באכזריות הפגנות. בתגובה עבר ארגון הטופאמארוס למדיניות אלימה יותר של חטיפות ואף התנקשויות. זאת בהמשך למעשי שוד על מנת להעביר מזון וכסף לעניים.
אחת מהפעולות שביצע ארגון הטופאמארוס כדי להראות את כוחו, הייתה פשיטה על פאנדו (Pando), עיירה קטנה השוכנת כ-32 קילומטר ממערב למרכז מונטווידאו. בפשיטה ב-8 באוקטובר 1969, נשדדו כ-357 אלף דולר, שנלקחו בפשיטה על תחנת משטרה, תחנת כיבוי אש, מרכזיית טלפונים וכמה בנקים בעיירה. בחילופי אש נהרג שוטר אחד ושלושה מחברי הגרילה. יותר מעשרים מחברי הגרילה נתפשו באותו יום וביום הבא, וכמה מהם, וביניהם המנהיג ראול סנדיק, נמלטו.
יחד עם זאת החל מסביבות 1970, פעל הארגון להקמת חזית פוליטית רחבה, בניגוד למדיניותו הראשונית. אנשי הארגון נטלו חלק בהקמת "החזית הרחבה" (Frente Amplio) (אנ'), קואליציה של אנשי שמאל שהוקמה ב-1971. "החזית הרחבה" הוצאה מחוץ לחוק עם ההפיכה הצבאית ב-1973 ואנשיה נרדפו. עם סיום שלטון החונטה ב-1985 חזרה הקואליציה לפעול, ובסופו של דבר הצליחה להגיע לשלטון, תחילה עם טאבארה ואסקז, שנבחר לנשיא ב-2005 (ושוב ב-2015), ואז ב-2010 עם חוסה מוחיקה, שהיה המנהיג המרכזי של הטופאמארוס, לצד ראול סנדיק.
31 ביולי 1970 - ניסיון חטיפה כושל של קצין שירות החוץ האמריקני מיכאל גורדון ג'ונס.
31 ביולי 1970 - חטיפתו של דן מיטריון, סוכן FBI, יועץ ביטחון של ה-USAID ושל ה-CIA. הוא הוצא להורג ב-10 באוגוסט 1970.
31 ביולי 1970 - חטיפת הקונסול הברזילאי אלויסיו מארז דיאס גומידס, שוחרר ב-21 בפברואר תמורת כופר (250,000 דולר).
7 באוגוסט 1970 - חטיפת האגרונום האמריקני ד"ק קלוד פליי, שוחרר ב-21 במרץ 1971.
29 בספטמבר 1970 - תקיפת ה"קרסקו באולינג" (Carrasco Bowling).
8 בינואר 1971 - חטיפת השגריר הבריטי ג'פרי ג'קסון. שוחרר לאחר 8 חודשים תמורת כופר (42,000 דולר).
18 באפריל 1972 - 4 חיילים נורו למוות בעודם שומרים על ביתו של הרמטכ"ל פלורנסיו גרבינה.
טבעות צדק

טבעות צדק הן מספר טבעות פלנטריות שנוצרו מחלקיקי אבק המקיפות את כוכב הלכת צדק.
מקורם של החלקיקים הוא בפני השטח של ירחים שעברו תהליך של סחיפה שמקורה בפגיעת מיקרומטאורואידים, מטאורואידים או שברים של שביטים ואסטרואידים שגורמת להתזת אבק. האבק המותז צובר מהירות גבוהה בשל כוח המשיכה הגדול של צדק, חודר עמוק לתוך קרקע הירחים, מתאדה, מתפוצץ וגורם להתזת אבק וחלקיקים. האבק והחלקיקים נעים במהירות כה גבוהה עד שהם משתחררים מכוח המשיכה של הירחים ונכנסים למסלול סביב צדק. לחלקיקים אלה אין צורה כדורית (אם היו כדוריים, קרוב לוודאי שמקורם היה בטיפות שהותכו ולא בסחיפה).
החלקיקים בטבעות דומים לפיח אדום (חוץ מטבעת ההילה הכחולה או השקופה) בשל פני השטח של ירחי המקור שצבעם אדום. אין סימנים לקרח בטבעות.
ירחי צדק והטבעות: הטבעת האפורה היא טבעת ההילה, הטבעת הוורודה היא הטבעת המרכזית, והטבעת הירוקה והצהובה היא הטבעת הדקה (צהוב - טבעת אמלת'אה, ירוק - טבעת תבה)
גילוי

גשושיות וויאג'ר גילו שתי טבעות: הטבעת העיקרית, והטבעת הדקה. העדות הראשונה לטבעות סביב צדק הגיעה מצילום של ויאג'ר 1 ב-4 במרץ 1979.
המידע שהגיע מגלילאו בשילוב עם סימולציות מחשב הראה שלצדק טבעת נוספת: טבעת ההילה.
ניו הורייזונס גילתה טבעת חדשה: טבעת הימליה, מה שמעיד על כך שבירח הימליה פגע ירח קטן לא מזמן.
תופעות המתרחשות באזור הצל

הגרגרים שבטבעות מתפרקים ונטענים חשמלית לסירוגין כאשר הם עוברים באזור הצל של צדק. לשינויים שיטתיים אלה במטען החשמלי של חלקיקי האבק יש דינמיקה של אינטראקציה עם השדה המגנטי של כוכב הלכת. כתוצאה מכך חלקיקי אבק קטנים נדחפים אל מחוץ לגבול החיצוני של הטבעת וחלקיקים קטנים במיוחד משנים את זווית הנטייה שלהם או את נטיית מסלולם ביחס לכוכב הלכת.
הטבעות > טבעת ההילה

הטבעת מרוחקת מצדק 107,250 ק"מ בממוצע ועשויה מחלקיקי אבק שגודלם בין 0.6-1.4 מיקרון אשר נלכדו על ידי המגנטוספירה של צדק. צורת הטבעת כשל כעך.
הטבעות > הטבעת המרכזית

הטבעת מרוחקת מצדק 125,750 ק"מ בממוצע ועשויה משברים קטנים שמקורם בירחים אדרסטאה ומטיס.
הטבעות > הטבעת הדקה

עשויה למעשה משתי טבעות אחת בתוך השנייה: שתי הטבעות מקיפות את הטבעת העיקרית, ושתיהן עשויות משברים מיקרוסקופיים שמקורם בשני ירחיו של צדק - תבה ואמלת'אה. טבעת אמלת'אה מרוחקת מצדק 155,500 ק"מ בממוצע וטבעת תבה מרוחקת מצדק 177,500 ק"מ בממוצע.
הטבעות > טבעת הימליה

הטבעת מרוחקת מצדק 11,460,000 ק"מ בממוצע ועשויה מגושי אבק מהירח הימליה. הטבעת דלילה, מקיפה את צדק בכיוון ההפוך מכיוון תנועתו של צדק סביב עצמו.
מחקר

גלילאו שידרה ארצה 36 תצלומים של הטבעות ושל ארבעת הירחים הפנימיים.
טווח הזוויות בהן צפתה קאסיני בטבעת הראשית איפשר פיתוח תובנות ביחס לחלקיקים הנמצאים בטבעת מבחינת הדרך בה הם מפזרים את אור השמש: התגלה שלחלקיקים אין צורה כדורית.
סרט שהופק מתצלומי חללית ה- ניו הורייזונס סיפק מבט חסר תקדים על האינטראקציה שבין הטבעות לירחים מטיס ואדראסטה המלווים אותה: תמונות אלה הראו שהטבעות יכולות להתפתח במהירות והשינויים יכולים להתגלות בטווח של שבועות וחודשים.
תרשים מבנה של צדק וטבעותיו
יחסי בולגריה–טורקיה

| יחסי בולגריה–טורקיה |
| --- | --- |
בולגריה: טורקיה


בולגריה: טורקיה
שטח (בקילומטר רבוע)
110,879: 783,562
אוכלוסייה
6,746,791: 87,527,097
תמ"ג (במיליוני דולרים)
101,584: 1,108,022
תמ"ג לנפש (בדולרים)
15,057: 12,659
משטר
רפובליקה: דמוקרטיה פרלמנטרית

יחסי בולגריה–טורקיה הם יחסי החוץ בין בולגריה לטורקיה. לבולגריה יש שגרירות באנקרה, שתי קונסוליות כלליות באיסטנבול ואדירנה, וקנצלר בבורסה. לטורקיה יש שגרירות בסופיה ושתי קונסוליות כלליות בפלובדיב ובורגס. שתי המדינות חברות מלאות בנאט"ו. בנוסף, בולגריה חברה באיחוד אירופי וטורקיה מועמדת לכך.
בולגריה נכבשה בידי האימפריה העות'מאנית במהלך המאה ה-14, וזכתה בעצמאותה ממנה במאה ה-19.
בשנות החמישים שררה מתיחות בגבול שתי המדינות.
יוניבט

| --- | --- |


 נתונים כלליים
 סוג:  חברה פרטית
 מוטו:  By Players, for Players
 מייסדים:  אנדרס סטרום
 תקופת הפעילות:  1997–הווה (כ־27 שנים) 
 חברת אם:  קבוצת יוניבט (Unibet Group)
 מיקום המטה:  מלטה
 ענפי תעשייה:  משחקי הימורים באינטרנט
 מוצרים עיקריים:  sports betting 
 הכנסות:  354 מיליון £ (2015)
 רווח:  55.7 מיליון £ (2015)
 יו"ר:  אנדרס סטרום
 מנכ"ל:  הנריק שרסטרום
 עובדים:  1,038 (31.12.2015)
  
 www.unibet.com
 
יוּנִיבֵּט (באנגלית: Unibet) היא חברה המפעילה אתרי הימורים אינטרנטיים. החברה מציעה למשתמשיה משחקי פוקר, קזינו, בינגו, הימורי ספורט, מכונות מזל, כרטיסי גירוד ועוד.
חברת האם של יוניבט, "קבוצת יוניבט" (.Unibet Group plc) היא חברה ציבורית הנסחרת בבורסת סטוקהולם (אנ') שבשוודיה.
היסטוריה

יוניבט נוסדה בשנת 1997. בשנת 1998 קיבלה רישיון בבריטניה לעסוק בהימורים, והשיקה שירות הימורים דרך הטלפון. בשנת 1999 השיקה גם אתר האינטרנט, בשפות אנגלית ושוודית. בשנת 2001 השיקה החברה אתר אינטרנט חדש, ב-12 שפות שונות.
בשנת 2004 נרשמה החברה למסחר בבורסת סטוקהולם.
בשנת 2005 רכשה את חברת "MrBookmaker.com", גם היא חברה שעסקה באותו התחום והייתה פעילה בעיקר בבלגיה ובצרפת, תמורת 75.9 מיליון ליש"ט.
בשנת 2007 רכשה את חברת "Maria Holdings" בעלת אתר "Vera&John", גם היא חברה מאותו התחום שהייתה פעילה בעיקר במדינות הנורדיות, תמורת 54 מיליון ליש"ט..
בשנת 2008 השיקה לראשונה אפליקציה סלולרית לאנדרואיד דרכה ניתן לשחק ולהמר, ובשנת 2009 השיקה אפליקציה גם עבור מכשירי iOS.
בשנת 2011 חתמה החברה לראשונה על הסכם בו היא מספקת תשתית טכנית לספק משחקי הימורים אחר, במקום לספק שירות ישירות ללקוח הסופי (הסכם "B2B" - ‏Business to Business).
בשנת 2012 רכשה את חברת "Betchoice" תמורת 13.6 מיליון ליש"ט, ובכך נכנסה לראשונה לשוק האוסטרלי.
בשנת 2014 נפרדה יוניבט מחברת הבת "Kambi", שהייתה אחראית על פעילות ה-B2B של החברה, במהלך של ספין-אוף בו חולקו מניותיה לבעלי המניות של קבוצת יוניבט. לאחר מהלך זה Kambi נהייתה בעצמה לחברה ציבורית הנסחרת בבורסת סטוקהולם.
בשנת 2015 רכשה את חברת "iGame" תמורת 59 מיליון אירו, ואת חברת "Stan James Group" תמורת 19 מיליון ליש"ט.
הערות שוליים

1 2 3  דוח שנתי של החברה לשנת 2015, עמודים 14 ו-48
↑  Unibet acquires MrBookmaker.com and creates a leading European Gambling Group, באתר קבוצת יוניבט, 19 באוגוסט 2005
↑  Unibet´s acquisition of Maria Holdings finalised, באתר קבוצת יוניבט, 21 בדצמבר 2007
↑  Unibet signs agreement to acquire Betchoice and enters the regulated Australian market, באתר קבוצת יוניבט, 7 בפברואר 2012
↑  Unibet Group acquires the iGame Group, באתר קבוצת יוניבט, 7 באוגוסט 2015
↑  Unibet acquires Stan James Online, באתר קבוצת יוניבט, 10 ביולי 2015
יוהאן רנק

| --- | --- |

 לידה:  5 בדצמבר 1966 (בן 57) אופסלה, שוודיה 
 שם במה:  Stakka Bo 
 שם לידה:  Bo Johan Renck 
 סוגה מועדפת:  מוזיקת פופ 
 מדינה:  שוודיה 
 תקופת הפעילות:  מ-1991 
 מקום לימודים:  בית הספר לכלכלה של סטוקהולם 
 פרסים והוקרה:  פרס אמי לבידור בפריים טיים לבימוי מיני סדרה, סרט או ספיישל דרמטי (2019) 
 http://www.johanrenck.com/
 פרופיל ב-IMDb
 
בו יוהאן רנק (בשוודית: Bo Johan Renck; נולד ב-5 בדצמבר 1966) הוא במאי וידאו קליפים, טלוויזיה וקולנוע שוודי. במהלך השנים 1991–2001 היה זמר-יוצר תחת שם הבמה Stakka Bo. בשנת 2019 זכה בפרס אמי לבימוי הטוב ביותר במיני-סדרה, סרט או ספיישל דרמטי על בימוי המיני-סדרה "צ'רנוביל".
ביוגרפיה

רנק נולד בעיר אופסלה שבשוודיה. הוא בנם של הפרופסור לרפואה הנס רנק, ומרינה קיילברג אחות במקצועה. אביו לימד באוניברסיטאות שונות ברחבי העולם ובשל כך התגורר יוהאן בערים מיאמי שבארצות הברית, מאלמה בשוודיה, טרומסה שבנורווגיה, ובכווית. רנק בוגר לימודי כלכלה בבית הספר לכלכלה סטוקהולם.
קריירה > מוזיקה

בעת שלמד באוניברסיטה הכיר את קאמילה הנמארק מלהקת "ארמי אוף לאברז" והיה איתה בקשר זוגי. היכרות זו חשפה אותו לשוק המוזיקה בשוודיה. לזמן קצר שיתף פעולה עם המוזיקאי השוודי E-Type והוציא עמו שני סינגלים בשנים 1991 ו-1992. לאחר מכן פצח בקריירת סולו בשם הבמה Sttaka Bo.
בשנת 1993 הוציא את הסינגל Here We Go, שזכה להצלחה בעולם. במצעד הסינגלים הבריטי דורג השיר במקום ה-13. את הוידאו קליפ לשיר ביים רנק. השיר נכלל בסדרה ביוויס ובאטהד, ובפסקולי הסרטים "משהו ללבוש", "אף פעם לא התנשקה", ו"נחיתת החייזר".
קריירה > וידאו קליפים

לצד בימוי וידאו קליפים של שיריו ביים רנק וידאו קליפים של אמנים שוודים כגון The Cardigans, הזמרת השוודית Titiyo ולהקת בקסטר. בימוי זה הוביל אותו לביים וידאו קליפים של אמנים מובילים יותר.
רנק ביים את הקליפים לשירים Nothing Really Matters ו-Hung Up של מדונה. הוא ביים גם וידאו קליפים ל"אול סיינטס", קיילי מינוג, רובי ויליאמס, סווייד, ניו אורדר, ביונסה ועוד.
בשנת 2012 ביים את הקליפ לשיר Blue Velvet שביצעה לנה דל ריי ששימש גם כפרסומת לרשת H&M ווידאו קליפ ל"ביץ' האוס". ב-2015 ביים את הווידאו קליפ לשיר Blackstar של דייוויד בואי ושירו Lazarus שיצא באותה השנה.
קריירה > קולנוע וטלוויזיה

הסרט הראשון שביים היה "Downloading Nancy" שהוקרן בפסטיבל הסרטים סאנדס בשנת 2008. בהמשך ביים פרקים ב"שובר שורות". רנק ביים גם פרק של הסדרות "המתים המהלכים", "קוד שרוף", "בייטס מוטל" ו"עין הרע".
בשנת 2016 ביים את המיני-סדרה "הפנתרים האחרונים".
בשנת 2019 ביים את המיני-סדרה "צ'רנוביל". על פועלו זה זכה בפרס אמי לבימוי הטוב ביותר במיני-סדרה, סרט או ספיישל דרמטי בשנת 2020 הוזמנה אצלו סדרה האחרונים מבינינו.
בשנת 2020 החל לעבוד על סרטו החדש "Spaceman", דרמת מדע בדיוני בכיכובו של אדם סנדלר שעתיד לצאת לאקרנים בנטפליקס במהלך 2024.
חיים אישיים

רנק נשוי לאלין רנק והם הורים לשלושה ילדים.
הערות שוליים

1 2  Hemma hos seriesnillet Johan Renck i Brooklyn, באתר 'cafe, ‏, 25 באפריל 2017
↑  Johan Renck, באתר רדיו שוודיה, 28 יולי 2016
↑  STAKKA BO, באתר Official Charts
↑  https://www.expressen.se/noje/stjarnans-hyllning-till-johan-renck-efter-varldssuccen/ Johan Rencks resa – från Stakka Bo till prisad regissör], באתר expressen‏, 6 בינואר 2019
↑  אמיליה ברנטסון, Johan Renck har blivit pappa igen, באתר aftonbladet‏, 3 באוקטובר 2016
| --- | --- |
בקרת זהויות :  PLWABN: 9810607195905606  GND: 133050769  ISNI: 0000 0001 1493 0530  LCCN: no2007043260  MusicBrainz: 7157ac78-f211-4f10-bbd1-1e4128f46217  NKC: xx0023371  SELIBR: 207583  SUDOC: 188169954  VIAF: 68902954   WorldCat (עם VIAF): 68902954
יבגניה צ'יקונובה

יבגניה איגורבנה צ'יקונובה (ברוסית: Евгения Игоревна Чикунова; נולדה ב-17 בנובמבר 2004) היא שחיינית רוסייה, סגנית אלופת עולם בבריכת 25 מטר (אבו דאבי 2021), אלופת אירופה בבריכת 25 מטר (קאזאן 2021) ושיאנית העולם הנוכחית (2024) במשחה ל-200 מטר חזה, סגנית אלופת אירופה (בודפשט 2020) במשחה שליחים 4x100 מטר מעורב, וסגנית אלופת אירופה בבריכת 25 מטר (קאזאן 2021) במשחה ל-100 מטר חזה.
ביוגרפיה

צ'יקונובה נולדה בסנקט פטרבורג שברוסיה.
ביוגרפיה > 2019

באליפות אירופה לנוער שנערכה ביולי בקאזאן שברוסיה זכתה בשתי מדליות זהב ובמדליית כסף אחת: מדליות זהב במשחה ל-200 מטר חזה ובמשחה שליחות 4x100 מטר מעורב, ומדליית כסף במשחה ל-100 מטר חזה.
בפסטיבל האולימפי האירופי לנוער שנערך מאוחר יותר באותו חודש בבאקו שבאזרבייג'ן זכתה בארבע מדליות זהב: במשחה ל-100 מטר חזה, במשחה ל-200 מטר חזה, במשחה שליחות 4x100 מטר מעורב ובמשחה שליחים 4x100 מטר מעורב משולב.
באליפות העולם לנוער שנערכה באוגוסט בבודפשט שבהונגריה זכתה בשתי מדליות זהב ובמדליית כסף אחת: מדליות זהב במשחה ל-100 מטר חזה בתוצאה של 1:06.93 דקות ובמשחה ל-200 מטר חזה בתוצאה של 2:24.03	דקות, ומדליית כסף במשחה שליחות 4x100 מטר מעורב בתוצאה של 4:00.30 דקות.
באליפות אירופה בבריכת 25 מטר שנערכה בדצמבר בגלאזגו שבממלכה המאוחדת סיימה במקום חמישי במשחה ל-200 מטר חזה בתוצאה של 2:20.53 דקות, במקום 19 במשחה ל-100 מטר חזה בתוצאה של 1:06.29 דקות, ובמקום 32 במשחה ל-50 מטר חזה בתוצאה של 31.33 שניות.
ביוגרפיה > 2021 > סגנית אלופת אירופה במשחה שליחות 4x100 מטר מעורב

באליפות אירופה שנערכה במאי בבודפשט שבהונגריה זכתה במדליית כסף במשחה שליחות 4x100 מטר מעורב, לאחר שזכתה בשלב המוקדמות של המשחה. בנוסף, סיימה במקום רביעי במשחה ל-200 מטר חזה בתוצאה של 2:22.17 דקות, במקום תשיעי במשחה ל-100 מטר חזה בתוצאה של 1:06.60 דקות, ובמקום 29 במשחה ל-50 מטר חזה בתוצאה של 31.90 דקות.
ביוגרפיה > 2021 > מקום רביעי במשחקים האולימפיים במשחה ל-200 מטר חזה ובמשחה ל-100 מטר חזה

באולימפיאדת טוקיו שנערכה ביולי-אוגוסט סיימה במקום רביעי במשחה ל-200 מטר חזה בתוצאה של 2:20.88 דקות, ובמקום רביעי במשחה ל-100 מטר חזה בתוצאה של 1:05.90 דקות. בנוסף, סיימה במקום שביעי במשחה שליחות 4x100 מטר מעורב בתוצאה של 3:56.93 דקות.
ביוגרפיה > 2021 > אלופת אירופה בבריכת 25 מטר

באליפות אירופה בבריכת 25 מטר שנערכה בנובמבר בקאזאן שברוסיה זכתה במדליית זהב במשחה ל-200 מטר חזה בשיא עולם חדש לנוער של 2:16.88 דקות, ובמדליית כסף במשחה ל-100 מטר חזה בתוצאה של 1:04.25 דקות. בנוסף, סיימה במקום 18 במשחה ל-50 מטר חזה בתוצאה של 30.82 שניות.
ביוגרפיה > 2021 > סגנית אלופת עולם בבריכת 25 מטר

באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות זכתה במדליית כסף במשחה ל-200 מטר חזה בתוצאה של 2:17.88 דקות, אחרי אמילי אסקובדו מארצות הברית (2:17.85 דקות) ולפני מולי רנשו מהממלכה המאוחדת (2:17.96 דקות). בנוסף, סיימה במקום תשיעי במשחה ל-100 מטר חזה בתוצאה של 1:04.85 דקות, במקום 26 במשחה ל-50 מטר חזה בתוצאה של 31.12 שניות, ובמקום שישי במשחה שליחות 4x50 מטר מעורב.
ביוגרפיה > 2023

באליפות רוסיה בשחייה שנערכה באפריל קבעה צ'יקונובה שיא עולם חדש במשחה ל-200 מטר חזה בתוצאה של 2:17.55 דקות, שיפור של 1.40 שניות לשיא העולם של טטיאנה סקונמאקר הדרום אפריקאית (2:18.95 דקות).
שיאים אישיים > בריכה אולימפית

50 מטר חזה: 30.54 שניות (2023)
100 מטר חזה: 1:04.92 דקות (2023)
200 מטר חזה: 2:17.55 דקות (2023), שיא עולם
שיאים אישיים > בריכת 25 מטר

50 מטר חזה: 29.54 שניות (2023)
100 מטר חזה: 1:03.53 דקות (2022)
200 מטר חזה: 2:14.70 דקות (2022), שיא עולם לנוער, שיא אירופה
יאנוש קמני

יאנוש קמני מדיארדיירה-מונושטורי ; (בהונגרית: Magyargyerőmonostori Kemény János; ‏ 14 בדצמבר 1607 מדיארביקיש, בימינו ביקיש, במחוז מורש 23 בינואר 1662 סאסנאג'סלש) היה אציל הונגרי, איש צבא וסופר מטרנסילבניה, שכיהן כשליט טרנסילבניה בשנים 1660–1662.